VRATITE SE, ZEČIĆI

Na satu razrednika, iz prirode i tehničke kulture govorili smo o Danu Planeta zemlje.

To je dan koji se obilježava 22. 4. svake godine, a s ciljem da se upozori na to koliko je važno brinuti o Zemlji i svim njenim prirodnim ljepotama.

Čista i nezagađena priroda važna je za život ljudi, biljaka i životinja.

Oni koji zagađuju prirodu su, nažalost, ljudi, a kada to čine štete svome zdravlju, biljke ne mogu rasti, životinjama također uništava zdravlje, a nemaju gdje ni živjeti.

Zagađenje utječe i na izgled prirode jer kada je zagađena ona više nije lijepa.

Pozivam vas i molim da brinete o prirodi tako što ju nećete zagađivati, a kada se vi ponašate odgovorno od vas će to vidjeti druga djeca pa čak i odrasli i već smo puno učinili da bi očuvali našu planetu Zemlju i ono što nam priroda daje da bismo mogli živjeti.

Što se dogodi životinjama kada netko baci smeće u prirodu, saznajte iz sljedeće pjesmice (koju je napisao Josip Balaško):

|  |
| --- |
| **VRATITE SE, ZEČIĆI**  SIVI ZEČIĆ SKOČIĆ  ŽIVIO JE UZ POTOČIĆ.  ZALJUBIO SE U BIJELU ZEČICU  KOJA JE ŽIVJELA  UZ RJEČICU.  NETKO JE BACIO U RJEČICU  SMEĆEM NAPUNJENU VREĆICU,  OTJERAO ZEČIĆA I ZEČICU,  S NJIMA I NJIHOVU DJEČICU,  UNIŠTIO ZEČJU SREĆICU (…) |

Kada ste pročitali pjesmu, razmislite zašto je ovo pjesma, a ne priča?

Sjetite se, učili smo po čemu prepoznajemo da je neki tekst pjesma?

Pa naravno, zato što je podijeljena na kitice.

**KITICE su, dakle, dijelovi pjesme.**

Ti dijelovi pjesme (kitice) pišu se u kraće redove, a vi jako dobro znate da se to zovu STIHOVI.

**Dakle, STIH je jedan redak u pjesmi.**

Izbrojite koliko ova pjesma ima kitica i koliko svaka pjesma ima stihova pa ćete to kasnije i zapisati u svoje bilježnice.

Sada razmislite o tome o čemu govori ova pjesma.

Tko su likovi u pjesmi?

Gdje je živio ježić skočić?

U koga se zaljubio?

Što je, na kraju, otjeralo zečića, zečicu i njihovu dječicu?

Što mislite, je li lijepo bacati smeće u rijeku, neku drugu vodu ili bilo gdje u prirodu?

Naravno da nije, osim što se cijela priroda tako uništava, i životinje pate, to uništava njihove nastambe, zrak, biljke koje služe za prehranu.

Kako na životinje, tako loše utječe i na ljude.

Što možemo učiniti da bismo vratili ove zečiće iz naše pjesme ponovno kraj njihove rijeke?

Ako ikada vidite nekoga da baca smeće u prirodu, slobodno ga upozorite da to nije lijepo!

A sada, bilježnica.

Zapišite sljedeće sadržaje (tamo gdje su prazne crte \_\_\_\_ sami napišite što je potrebno):

|  |
| --- |
| VRATITE SE, ZEČIĆI  PJESMA GOVORI O \_\_\_\_\_\_  IMA \_\_\_\_\_ KITICE. SVAKA KITICA IMA \_\_\_\_\_\_ STIHOVA.  LIKOVI U PJESMI SU \_\_\_\_\_\_\_\_\_\_  ZEČIĆIMA JE UNIŠTENA SREĆA ZATO ŠTO JE NETKO \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ČUVAJMO PRIRODU JER DIO SMO ZEMLJE I ONA JE DIO NAS!  22. TRAVNJA – DAN PLANETA ZEMLJE  ILUSTRACIJA: nacrtajte zečiće iz pjesme, ali kako sretno žive uz svoju rijeku koja nije zagađena. |